ΓΡΑΠΤΗ ΕΡΩΤΗΣΗ P-0941/01

υποβολή: Cristiana Muscardini (UEN) προς την Επιτροπή

(19 Μαρτίου 2001)

Θέμα: Διαφορετική αντιμετώπιση της κρίσης στην κτηνοτροφία

Η Επιτροπή, για την αντιμετώπιση της κρίσης της ΣΕΒ, πρότεινε τη διάθεση 2 τρις λιρετών στις 14 χώρες της Ένωσης. Η Ένωση απεφάσισε εξ άλλου τη θανάτωση, σε διαφορετικό ποσοστό ανά χώρα, των κοπαδιών βοοειδών στα οποία διεπιστώθησαν περιπτώσεις ΣΕΒ, σπείροντας τον πανικό μεταξύ των κτηνοτρόφων και των καταναλωτών και δίνοντας την εντύπωση ότι ενεργεί στα τυφλά.

Δεδομένου ότι, ότι από επιστημονικής απόψεως, φαίνεται ότι αποκλείεται η μετάδοση της ασθένειας αυτής στον άνθρωπο, δεν θεωρεί η Επιτροπή περιττή και ζημιογόνα την καταστροφή μεγάλου τμήματος του ζωϊκού κεφαλαίου; Επί ποίων επιστημονικών βάσεων εθεμελίωσε την απόφασή της;

Πώς δικαιολογείται η διάθεση 2 τρις λιρετών σε 14 χώρες, τη στιγμή που το 1995 διέθεσε 6 τρις μόνον για τη Μεγάλη Βρετανία, χωρίς να κατορθώσει να σταματήσει την επιδημία, η οποία έκτοτε επεξετάθη σε ολόκληρη την Ευρώπη;

Γιατί δεν λαμβάνειπόψη την ελεύθερη μεταφορά ποσοστώσεων γάλακτος μεταξύ κρατών μελών, λαμβανομένουπόψη του μεγάλου αριθμού των θανατώσεων λόγω της ΣΕΒ και του αφθώδους πυρετού, η οποία θα μπορούσε να εξισορροπήσει το αυξανόμενο παραγωγικό έλλειμμα γάλακτος με ποσοστό εισαγόμενου προϊόντος ολοένα καιψηλότερο;

Απάντηση του κ. Fischler εξ ονόματος της Επιτροπής

(17 Μαΐου 2001)

Η επιστημονική επιτροπή θεωρεί ότιφίστανται πολύ στενές σχέσεις μεταξύ της σπογγώδους εγκεφαλοπάθειας των βοοειδών (ΣΕΒ) και της ανθρώπινης νόσου η οποία ονομάζεται νόσος του Creutzfeldt Jacob, χωρίς ωστόσο να μπορεί να αποδειχθεί ακόμη η άμεση σχέση τους.

Δενπάρχει ακόμη ισχύων κοινοτικός κανόνας όσον αφορά τηνποχρέωση σφαγής ολόκληρου του κοπαδιού στο οποίο ανιχνεύθηκε κρούσμα ΣΕΒ. Κάθε κράτος μέλος εφαρμόζει επί του παρόντος τη δική του πολιτική.

Κατά την εξέταση ενός σχεδίου κανονισμού σχετικά με τη ΣΕΒ(1), το Κοινοβούλιο τροποποίησε τη διάταξη εξάλειψης της νόσου προτείνοντας τη σφαγή ολόκληρου του κοπαδιού. Το σχέδιο αυτό κανονισμού βρίσκεται στο στάδιο της δεύτερης ανάγνωσης.

Οπωσδήποτε όμως, η σφαγή ζώων που είναι ευπρόσβλητα στη νόσο, είτε στο κοπάδι καταγωγής τους, είτε στο σημερινό τους κοπάδι (συμπεριλαμβανομένων και των απογόνων), αποτελεί αναγκαίο μέτρο προκειμένου να αποφευχθεί η εισαγωγή στην τροφική αλυσίδα ζώων που είναι ενδεχομένως μολυσμένα.

Η Επιτροπή θα επιθυμούσε ναπογραμμίσει ότι ο προϋπολογισμός του 2001 για τα βοοειδή αυξήθηκε κατά 971 εκατ. προκειμένου να καλύψει τα πρόσθετα μέτρα που συνδέονται με την κρίση της ΣΕΒ (δέσμη Δεκεμβρίου 2000). Το κόστος της πρότασης Επιτροπής της 13ης Φεβρουαρίου 2001 σχετικά με τροποποιήσεις στην κοινή οργάνωση αγοράς βοείου κρέατος(2) εκτιμώνται σε ένα πρόσθετο ποσόν 157 εκατ. το 2001 και 1145 εκατ. το 2002. Το εκτιμώμενο κόστος βασίζεται σε μείωση κατά 10 % της κατανάλωσης το 2001, και κατά 7 % το 2002 σε σύγκριση με μία κανονική κατάσταση. Εάν η κατανάλωση μειωθεί, το κόστος για τον κοινοτικό προϋπολογισμό θα ήταν κανονικάψηλότερο.

Όσον αφορά τις δαπάνες που συνδέονται με τις προηγούμενες κρίσεις ΣΕΒ, η Επιτροπή θα επιθυμούσε να επισημάνει ότι δενπήρξαν δαπάνες σχετικά με τη ΣΕΒ στον προϋπολογισμό του 1995 (η κρίση εμφανίστηκε στα τέλη Μαρτίου του 1996). Όσον αφορά τις δαπάνες του κοινοτικού προϋπολογισμού του 1996 και 1997, οι δαπάνες που συνδέονται με τη ΣΕΒ (συμπεριλαμβανομένης της δημόσιας παρέμβασης) ανήλθαν στο ποσό των 1675 εκατ. και 1830 εκατ. αντίστοιχα. Κατά τα δύο αυτά έτη, 380 εκατ. και 780 εκατ. καταβλήθηκαν στο Ηνωμένο Βασίλειο και ταπόλοιπα ποσά σε άλλα κράτη μέλη.

Η Επιτροπή θα επιθυμούσε ναπογραμμίσει ότι η αξία μιας πρότασης δεν μπορεί να κριθεί μόνον από την οικονομική της επίπτωση αλλά πρέπει να κριθεί για την ικανότητά της να αντιμετωπίσει τα προβλήματα. Επιπροσθέτως, η Επιτροπή προτίθεται να τηρήσει τα ανώτατα όρια της στήλης 1 (γεωργία) όπως καθορίζονται στις δημοσιονομικές προοπτικές.

Δεν μπορεί να εξεταστεί μεταφορά γαλακτοκομικών ποσοστώσεων μεταξύ κρατών μελών χωρίς να τεθούνπό αμφισβήτηση οι βάσεις του κανονισμού σχετικά με τις ποσοστώσεις που προβλέπονται από τον κανονισμό (ΕΟΚ) αριθ. 3950/92 του Συμβουλίου. Αφετέρου, οι μη χρησιμοποιούμενες ποσοστώσεις στα διάφορα κράτη μέλη είναιπερβολικά σπάνιες.

(1) ΕΕ C 45 της 19.2.1999 που τροποποιήθηκε κατόπιν από το COM(2000)824 τελικό.

(2) COM(2001)87 τελικό.